## A Bursa Hungarica Felsőoktatási Önkormányzati Ösztöndíjrendszer elbírálásának helyi szabályzata

## Hévíz Város Önkormányzat Képviselő-testülete a települési önkormányzatok számára Bursa Hungarica Felsőoktatási Önkormányzati Ösztöndíjrendszer Általános Szerződési Feltételeiben leírt felhatalmazás alapján a következő szabályzatot alkotja:

**A szabályzat célja**

# 1. A szabályzat célja, hogy Hévíz Város Önkormányzata a Bursa Hungarica Ösztöndíjrendszer keretén belül költségvetésének terhére támogassa a hátrányos szociális helyzetű tanulók továbbtanulását a felsőoktatási intézményekben.

**A szabályzat hatálya**

# 2. (1) a) nappali tagozaton, az általa felvett szak képesítési követelményében meghatározott képzési időn belül, állami felsőoktatási intézményben, illetve az Oktatási Minisztérium és az intézmény közötti megállapodás alapján nem állami felsőoktatási intézményben államilag finanszírozott és költségtérítéses első alapképzésben, első kiegészítő alapképzésben, első szakirányú továbbképzésben, valamint első akkreditált iskolai rendszerű felsőfokú szakképzésben vesz részt ("A" típusú ösztöndíj), vagy

# b) az adott tanévben utolsó éves, érettségi előtt álló középiskolás, illetve felsőfokú diplomával nem rendelkező, felsőoktatási intézménybe felvételt még nem nyert, érettségizett fiatal és szeptembertől kezdődően állami felsőoktatási intézményben, illetve az Oktatási Minisztérium és az intézmények közötti megállapodás alapján nem állami felsőoktatási intézményben folyó nappali tagozatos, államilag finanszírozott és költségtérítéses első alapképzésben, vagy első akkreditált iskolai rendszerű felsőfokú szakképzésben kíván részt venni ("B" típusú ösztöndíj), feltéve, hogy a pályázat kiírását követő évben először nyernek felvételt felsőoktatási intézménybe és tanulmányaikat az adott tanévben ténylegesen megkezdik.

# (2) a) Nem jogosultak „A” típusú Bursa Hungarica ösztöndíjra: 1. a katonai és rendvédelmi felsőoktatási intézmények katonai, illetve rendvédelmi képzésben részt vevő hallgatói 2. doktori (PhD) képzésben résztvevők 3. külföldi intézménnyel hallgatói jogviszonyban állók és/vagy vendéghallgatói képzésben vesz részt.

# b) Nem jogosultak a „B” típusú Bursa Hungarica ösztöndíjra: - azon pályázók, akik a pályázat beadását megelőzően már felvételt nyertek felsőoktatási intézménybe (függetlenül attól, hogy tanulmányaikat megkezdték-e) - azon pályázók, akik katonai vagy rendvédelmi felsőoktatási intézmény katonai, illetve rendvédelmi képzésére nyernek felvételt - azon pályázók, aki tanulmányaikat a pályázat beadását követő tanévben ténylegesen nem kezdik meg

# (3) E szabályzat alkalmazásában az a hallgató tekinthető szociálisan rászorultnak, aki ezen szabályzatban felsoroltaknak megfelel.

# (4) Az egy főre jutó jövedelem megállapításánál jövedelemnek az 1993. évi III. törvény 4. § 4. (1) bekezdésében meghatározott bevételeket kell tekinteni.

**Eljárási szabályok**

# 3. (1) Az „A” és „B” típusú ösztöndíj elnyerése érdekében az önkormányzat (azonos időben) pályázatot köteles közzétenni, amelynek tartalmaznia kell a Bursa Hungarica Felsőoktatási Önkormányzati Ösztöndíjrendszer adott évi fordulójának Általános Szerződési Feltételeiben meghatározott szempontokat.

# (2) Az ösztöndíj elnyerése iránt az igénylő formanyomtatványon a pályázati kiírásban előírt határidőig nyújthatja be pályázatát, amelyhez csatolnia kell a formanyomtatvány tájékoztató részében megjelölt igazolásokat, nyilatkozatokat.

# (3) Az igénylő jövedelmi viszonyainak igazolásához csatolni kell:

# *a)* a rendszeresen mérhető jövedelem esetén a kérelem benyújtását megelőző havi nettó keresetéről szóló munkáltatói igazolást vagy bérjegyzéket.

# *b)* munkanélküli járadékról a kérelem benyújtását megelőző hónapban folyósított ellátás igazoló szelvényt, ennek hiányában a munkaügyi kirendeltség által kiállított igazolást,

# *c*) a társadalombiztosítás keretében folyósított ellátások esetében a kérelem benyújtását megelőző hónapban kifizetett ellátás igazoló szelvényét, ennek hiányában az utolsó havi bankszámla kivonatot,

# *d)* vállalkozó esetében az illetékes NAV igazolását, a kérelem benyújtását megelőző gazdasági év személyi jövedelemadó alapjáról.

# (4) A pályázatokat a Hévízi Polgármesteri Hivatalba kell benyújtani.

# (5) A pályázatok elbírálása a Képviselő-testület hatáskörébe tartozik. A pályázat elbírálása kizárólag a pályázó szociális rászorultsága alapján történik. A szociális rászorultság megállapításához jogosult vizsgálni a pályázó, illetve a vele közös háztartásban élők jövedelmi viszonyait.

# (6) Képviselő-testület határozatban dönt a támogatásban részesülők köréről, és a támogatás mértékéről.

(7) Havi 10 000 Ft ösztöndíjra jogosult azon felsőoktatásban részt vevő nappali tagozatos hátrányos szociális helyzetű hallgató, akinek háztartásában az egy főre jutó havi nettó jövedelem nem haladja meg az öregségi nyugdíjminimum 480 %-át.

# 4. (1) Az ösztöndíj összege „A” típusú és „B” típusú pályázat esetén havi 10.000 Ft.

# (2) Az ösztöndíj-támogatás időtartama

# a) "A" típusú ösztöndíj esetén: 10 hónap, azaz két egymást követő tanulmányi félév. A támogatás időtartamának lejárta után az ösztöndíj további folyósítására ismételten pályázatot kell benyújtani.

# b) "B" típusú ösztöndíj esetén: 3x10 hónap, azaz hat egymást követő tanulmányi félév. A szociális rászorultságot évente felül kell vizsgálni.

**5.** A szabályzat a jóváhagyást követően 2020. december 3-án lép hatályba.

Hévíz, 2020. december 3.

dr. Tüske Róbert Papp Gábor

jegyző polgármester

Záradék: A szabályzatot a Képviselő-testület a 232/2020. (XII. 3.) számú határozatával jóváhagyta.